# Invitasjon til å bli eier i Gudbrandsdal Slakteri

Du har nå mulighet til å bli eier i Gudbrandsdal Slakteri. Eierskapet til Gudbrandsdal Slakteri samles i Gudbrandsdal Slakteri Lokalt Eierskap AS, som sammen med industrielle aktører blir eier i Gudbrandsdal Slakteri AS. Fysiske og juridiske personer kan tegne aksjer.

All egenkapital som etableres i Gudbrandsdal Slakteri Lokalt Eierskap AS vil benyttes til å kjøpe aksjer i Gudbrandsdal Slakteri AS. En aksje i Gudbrandsdal Slakteri Lokalt Eierskap AS utgjør således en aksje i Gudbrandsdal Slakteri AS. Alle som kjøper aksjer, betaler samme pris. Gudbrandsdal Slakteri Lokalt Eierskap AS vil ha styrerepresentasjon i Gudbrandsdal Slakteri AS.

Ønsker du å tegne aksjer, skjer dette i to steg;

1. Ved å tegne deg på liste for aksjetegning. Dette gjør du så raskt som mulig ved å skrive deg på fysisk liste når du mottar denne invitasjonen, melde deg via [www.gudbrandsdalslakteri.no](http://www.gudbrandsdalslakteri.no), eller ved å sende en epost til [post@gudbrandsdalslakteri.no](mailto:post@gudbrandsdalslakteri.no).
2. Innlevering av tegningsblankett, se neste side. Utfylt blankett leveres fysisk, eller skannes og sendes til [post@gudbrandsdalslakteri.no](mailto:post@gudbrandsdalslakteri.no) . Å ta et bilde av signert blankett, og sende dette på epost, går også bra, forutsatt at bildet er klart nok.

Fordeling av aksjer vil skje iht. aksjelovens regler, og med jevne mellomrom framover. Selskapet forbeholder seg iht. aksjeloven retten til å godkjenne nye aksjeeiere, samt om nødvendig å begrense antall aksjer per eier.

Du vil få beskjed om innbetaling og betalingsinformasjon når det blir aktuelt.

Vedtekter både for Gudbrandsdal Slakteri AS og Gudbrandsdal Slakteri Lokalt Eierskap AS kan finnes på gudbrandsdalslakteri.no.

Vennlig hilsen

Terje Jonny Sveen, styreleder

# Aksjetegningsblankett – Gudbrandsdal Slakteri Lokalt Eierskap AS

Ja, jeg ønsker å tegne opp til \_\_\_\_\_ aksjer a kroner 1 000 i Gudbrandsdal Slakteri Lokalt Eierskap AS på de vilkår som framkommer av dette dokument. Betaling for aksjene skal brukes til å tegne det samme antall aksjer i Gudbrandsdal Slakteri AS.

Navn:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Personnummer/organisasjonsnummer:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresse:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Epost:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mobil:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dato/sted:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Signatur: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Generalforsamlingsvedtaket fra 29. november 2021, som ligger til grunn for aksjetegningen, lyder;

*Styret gis fullmakt iht. asl. § 10-14 til å tegne opp til 1 586 nye aksjer i Selskapet. Aksjens pålydende skal være kroner 1000 og betalingssum skal være kroner 1000 per aksje. Fullmakten skal gjelde til 1. april 2023. Eksisterende aksjeeieres fortrinnsrett etter asl. § 10-4 fravikes, jf. asl § 10-5. Aksjeinnskudd skal skje gjennom innbetaling av penger. Fullmakten omfatter ikke beslutning om fusjon, jf. asl. § 10-14 (2) punkt 6.*

Etter utfylling og signering leveres denne aksjetegningsblanketten fysisk til representant for Gudbrandsdal Slakteri, via post til Gudbrandsdal Slakteri, Skansen 7A, 2670 Otta, eller elektronisk til [post@gudbrandsdalslakteri.no](mailto:post@gudbrandsdalslakteri.no) . Har du spørsmål før innlevering, kontakt oss på samme epost, eventuelt ring styreleder Terje Jonny Sveen (901 15 664) eller Tommy Rudihagen (48 18 80 00).